รับสภาพ-ฝืนไม่ได้
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 16 มี.ค. 2554
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 16 มี.ค. 2554
...หุ้นไทยวันที่ 15 มี.ค. รับสภาพเกาะกระแสโลก ปรับตัวลงระหว่างวันหลุด 1,000 จุด ร่วง 26 จุด แล้วเด้งมาปิดปริ่มๆ ที่ 1,003.10 จุด ลดลง 19.79 จุด มูลค่าซื้อขาย 37,651 ล้านบาท 
...ต่างชาติเปลี่ยนใจกลัวขายหุ้นออก 974 ล้านบาท 
...ตลาดหุ้นทั่วเอเชียกอดคอร่วงหนักตลาดละ 23% โดยเฉพาะนิกเกอิของญี่ปุ่น วันที่สองลงหนักกว่า 10% รวม 2 วัน รับเต็มๆ ร่วง 1,649 จุด หรือ 16% และมีโอกาสลงหนักๆ ได้อีกระยะหนึ่งจากความสูญเสียมหาศาล 
...ปตท. (PTT) แขวน XD วันแรก ราคาตกหนัก 11 บาท มากกว่าปันผลที่จ่าย 5.50 บาท ซะอีก 
...หุ้น เอเชียกรีนฯ (AGE) ดี๊ด๊า ปลุกเก็งกำไรถ่านหิน รับผลจิตวิทยาโรงไฟฟ้าถ่านหินผลิตไฟฟ้าแทนโรงไฟฟ้านิวเคลียร์ที่ถูกทำลาย 
...เหล็กเป็นอีกกลุ่มที่จะได้อานิสงส์หลังจากนี้ที่ญี่ปุ่นต้องก่อสร้างฟื้นฟูประเทศ ดีกับผู้ส่งออกเหล็ก แต่ราคาหุ้นเหล็กที่มาไม่ได้จนกว่าไตรมาส 1 สำแดงกำไรชัดเจน
...“ศุภกร สุนทรกิจ” รองกรรมการผู้จัดการ บลจ.เอ็มเอฟซี มือหนึ่งบริหารพอร์ตลงทุน...โบกมือลาตำแหน่ง มีผลสิ้นเดือน มี.ค.นี้ ยังไม่ได้ไปเริ่มงานที่ไหน ขอเวลาพักผ่อนก่อน หลังทุ่มเทปั้นผลงานดีๆ ให้กองทุน MFC จนเป็นที่น่าพอใจแก่นักลงทุนไว้